**Astro Premier** ialah sebuah saluran televisyen di Astro yang memaparkan siri televisyen premium di bawah jenama *Astro Originals*. Saluran ini juga memuatkan kandungan premium tempatan dan serantau yang memperoleh pemeringkatan (*ratings*) tontonan yang tinggi — ia merangkumi sejumlah filem, telefilem, dan drama bersiri terbaik.

Sejarah *Astro Originals*
-------------------------

Kewujudan jenama *Astro Originals* bermula dengan tayangan siri mini 8-episod yang bertajuk ***DO[S]A: The Sacred Sin*** pada tahun 2017 di aplikasi Tribe (buatan Astro untuk penonton mudah-alih di Indonesia) dan di Astro First setahun kemudian. Pada tahun 2018, ***Demon's Path***, drama bersiri *thriller* asal Hong Kong terbitan *Astro Originals* telah ditayangkan serentak di Astro Wah Lai Toi dan BOO. Kedua-dua siri ini masih tersedia untuk distrim di aplikasi Astro GO dan Sooka.

Sejak daripada itu, karya-karya premium *Astro Originals* yang lain telah dihasilkan. Pada tahun 2020, Astro Citra menghimpunkan sebilangan tajuk baharu pelbagai genre untuk memberi pengalaman unik kepada penonton seperti ***Kampong Pisang Bersiri-siri*** (2020), ***i-Tanggang: Mother of All Lies*** (2021), dan ***Histeria the Series*** (2022).

Kemudian, pada tahun 2022, jenama *Astro Originals* berpindah ke Astro Ria dengan ***One Cent Thief*** (2022), ***Projek: High Council*** (2023), dan baru-baru ini, ***Jack Yusof: Father in Training*** (2023).

*Astro Originals* melebarkan sayap dengan penghasilan siri premium berbahasa Cina di Astro Shuang Xing melalui ***Lost & Found*** (2022) dan ***The Patient*** (2023), dan di Astro AEC menerusi ***Once Upon a Kopitiam*** (2023). Malah, kandungan *Astro Originals* juga boleh distrim buat pertama kali di aplikasi sooka pada tahun yang sama.

Tahun 2022 juga menyaksikan **saluran *pop-up* khas *Astro Originals*** telah diwujudkan. Ianya hasil kejayaan dua siri premium yang menjadi topik perbualan hangat oleh penonton Malaysia — *OneCentThief* & *ProjectHighCouncil* — dengan beberapa kandungan istimewa seperti di sebalik tabir dan temubual bersama para pelakon & pengarah.

Kejayaan membanggakan siri *Astro Originals* sehingga tercalon atau memenangi penganugerahan serantau telah memberi nafas baharu dalam landskap penghasilan siri televisyen premium yang bermutu tinggi di Malaysia. Pada 24 Ogos 2023, siri adaptasi asal U.K. ***Liar: Two Sides, One Truth*** (2023) telah memenangi **anugerah perak** dalam kategori ***Best TV Format Adaptation (Scripted) in Asia*** di acara **ContentAsia Awards 2023** yang telah berlangsung di Bangkok, Thailand.

Pada 22 September 2023, tayangan perdana pertama Astro Premier, ***Riot!: Rebel with a Cause*** (2023) telah disiarkan pada jam 9:00 malam waktu Malaysia. Ketika *Riot!* ditayangkan, Astro Premier turut menayangkan ***Mystic Village*** yang juga di bawah siri *Astro Originals* pada 30 Oktober 2023.

Intisari rancangan
------------------

Selain kandungan asli oleh Astro, Astro Premier juga menayangkan kandungan penstriman serantau seperti Viu, GoPlay, dan Youku.

Senarai rancangan berikut adalah dalam lingkungan tempoh antara 18 September 2023 sehingga 31 Disember 2023.

### Sedang bersiaran

     Sorot warna ini adalah tajuk di bawah *Astro Originals*.

| Tahun | Tajuk | Saluran asal |
| --- | --- | --- |
| **2019** | *Devoted* | Viu |
| **2020** | *Kalvanai Kandupidi* | Astro Vinmeen HD |
| *Gossip Girl Indonesia* | GoPlay |
| *Pretty Little Liars* | Viu |
| **2021** | *Projek: Anchor SPM* | Astro Citra |
| **2022** | *Hilang* | Viu |
| *Histeria the Series* | Astro Citra |
| *Kudeta* | Astro Ria |
| *Lost & Found* | Astro Shuang Xing |
| **2023** | *Alter-Naratif* | Viu |
| *Projek: High Council* | Astro Ria |
| *Liar* |
| *Jack Yusof* |
| *Nenek Bongkok Tiga* | Viu |
| ***Riot!*** | **Astro Premier** |
| ***Mystic Village*** |
| ***Gamers Mangkuk*** |

### Siaran akan datang

#### Tajuk terbaharu

* *I.D.* (2024)
* *Framed* (2024)
* *Headliners* (2024)
* *One Cent Thief S2* (2024)
* *Projek: Exit* (2024)
* *The Hidden Dragon* (Astro AEC, 2024)
* *X-Change* (2024)

#### Tajuk terdahulu

* *Ain't No Hero* (Astro Wah Lai Toi, 2023)
* *Bad Boys vs Crazy Girls* (Viu Original, 2022)
* *Dear God of Love* (XUAN, 2021)
* *Demon's Path* (Astro Wah Lai Toi, 2018)
* *DO[S]A* (Astro First, 2018)
* *Dukun Diva* (Astro Citra, 2021)
* *i-Tanggang* (Astro Citra, 2021)
* *Kampong Pisang Bersiri-siri* (Astro Citra, 2020)
* *Kuasa* (Astro Citra, 2022)
* *Murder by Moonlight* (Astro Citra, 2022)
* *Once Upon a Kopitiam* (Astro AEC, 2023)
* *Rally For Love* (Astro Hua Hee Dai, 2022)
* *Return Man* (Viu Original, 2023)
* *Shadow of Justice* (Youku, 2018)
* *The Hiddens* (Astro Wah Lai Toi, 2016)
* *The Patient* (Astro Shuang Xing, 2023)
* *The Queen's Ploy* (Astro AEC, 2023)

Rujukan
-------

1. ↑  Astro Launches Tribe Streaming Video Service: Now Available In Indonesia, Targets Mobile Users. Lowyat.NET, 21 Mac 2016.
2. ↑  Drama DOSA (Astro). Myinfotaip, 29 Januari 2018.
3. ↑  Astro Unveils First Hong Kong Original Series. Quake, 30 Julai 2018.
4. ↑  ContentAsia Awards 2023 Winners. ContentAsia, 24 Ogos 2023.
5. ↑  Riot! Pembuka Tirai Saluran Baharu, Astro Premier! Papar Isu Gangguan Seksual & Buli Siber. Mya Amri, Astro Gempak, 22 September 2023.
6. ↑  Subki, Sofianni (9 November 2023). "'Mystic Village': Malaysia's first supernatural kampung noir TV series (VIDEO)". *malaymail*. Dicapai pada 15 November 2023.
7. ↑  Astro Premier: Brand New Home for Astro Originals series. Quake, 13 Disember 2023.
8. ↑  Framed. Quake, 28 November 2023.

Pautan luar
-----------

* Jadual siaran Astro Premier

Lihat juga
----------

* Senarai saluran Astro
* Astro
* Astro Ria
* Astro Citra
* Astro Vinmeen HD
* Astro Wah Lai Toi
* Astro Hua Hee Dai
* Astro AEC
* Astro Shuang Xing
* BOO
* Showcase
* PRIMEtime